armvectores/hy_wikipedia_2023 huggingface dataset:
Դիվիդենդ

Դիվիդենդ (անգլ.՝ dividend), բաժնետիրական ընկերության շահույթի մի մասը, որ ամեն տարի բաշխվում է բաժնետերերի միջև հարկավճարից, արտադրության ընդլայնման մասնահանումներից, պահուստների համալրումից, վարկի և փոխառությունների տոկոսավճարից և տնօրենների խրախուսումից հետո։ Սովորական բաժնետոմսերի (ձայնի իրավունքով) շահաբաժինը տատանվում է՝ կապված բաժնետիրական ընկերության շահույթի հետ, բաժնետերերի ժողովի որոշումով։ Արտոնյալ բաժնետոմսերի (առանց ձայնի իրավունքի) դիվիդենդը վճարվում է դրանց անվանական արժեքից՝ նախապես սահմանված կայուն տոկոսաչափով։
Դիվիդենդները կարող են վճարվել տարվա ընթացքում մի քանի անգամ։ Կարող են և ընդհանրապես չվճարվել։ Դիվիդենդների վճարումը նվազեցնում է կապիտալացումը և պահանջում է խնայողություններ։ Ֆինանսական տարվա ընթացքում վճարվող դիվիդենդները կոչվում են միջանկյալ կամ նախնական դիվիդենդներ (անգլերեն՝ interim dividend)։ Ֆինանսական տարվա ավարտին վճարվում են ավարտական դիվիդենդներ (անգլերեն՝ final dividend)։
Սովորաբար դիվիդենդները վճարում են դրամի տեսքով։ Նման դիվիդենդները կոչվում են դրամական դիվիդենդներ (անգլերեն՝ cash dividend)։ Բացի այդ՝ դիվիդենդները կարող են վճարվել բաժնետոմսերի (անգլերեն՝ stock dividend) կամ բաժնետիրական ընկերության այլ ունեցվածքի ձևով։


== Հիմնական հասկացություններ ==
Հայտարարման ամսաթիվ (անգլ․՝ declaration date), ամսաթիվ, երբ տնօրենների խորհուրդը հայտարարում է դիվիդենդների մեծության չափը։
Գրանցման ավարտի ամսաթիվ (անգլ․՝ dividend record date), դիվիդենդներ ստանալու իրավունք ունեցող անձանց անունների հրապարակման ամսաթիվ։
Էսքդիվիդենտային ամսաթիվ (անգլ․՝ ex-dividend date) , ամսաթիվ, երբ բաժնետոմսերը սկսում են վաճառվել՝ առանց հայտարարված դիվիդենդի ստացման իրավունքի։
Վճարման ամսաթիվ ([անգլ․՝payment date), այն ամսաթվը, երբ բաժնետերը ստանում է իրեն պատկանող դիվիդենդները։


== Դիվիդենդների մեծության կրճատմանը նպաստող գործոններ ==
Ընկերությունները կարող են վճարել ավելի քիչ դիվիդենդներ՝ մի շարք պայմաններից ելնելով․
Կայունության մղում, հրաժարում դիվիդենդների ավելացումից, նույնիսկ շահույթի և դրամական հոսքի աճի ժամանակ (անգլ․ free cash flows to the equity, FCFE)։ Այս ամենը կապված է նրա հետ, որ ընկերությունները վստահ չեն, որ կարող են պահպանել դիվիդենդների ավելի բարձր մակարադակը։
Կարիքները ներդրումներ կատարելիս, FCFE–ի ամբողջական վճարումը՝ դիվիդենդների տեսքով, կարող է հետաձգվել, որովհետև ընկերությունները կարող են խնայել իրենց դրամական միջոցները չնախատեսված ներդրումներ կամ պահանջմունքներ բավարարելու համար։
Հարկեր, դիվիդենդների հարկադրույքը կարող է լինել ավելի բարձր, քան կապիտալ շահույթի հարկադրույքը։
Հեռանկարների ցուցադրում, դիվիդենդների ավելացումը դիտարկվում է որպես դրական ազդանշան, նվազեցումը՝ բացասական։
Կառավարաբանության հետաքրքրություններ, անընդհատ ընդլայնման մղում, դրամական պաշար ստեղծելու անհրաժեշտություն, որպեսզի դիմակայել շահույթի անկման ժամանակաշրջանում։


== Աղբյուրներ ==
Մ Չոբանյան «Բիզնեսի համառոտ բառարան», 1992 թ
Արխանգելսկոե (Ստավրոպոլի երկրամաս)

Անվան այլ կիրառումների համար տե՛ս՝ Արխանգելսկոե (այլ կիրառումներ)Արխանգելսկոե (ռուս.՝ Архангельское), գյուղ Ռուսաստանի Դաշնության Ստավրոպոլի երկրամասի Բուդյոննովսկի շրջանի կազմում։ Կազմավորում է «Գյուղ Արխանգելսկոե» գյուղական համայնքը (ռուս.՝ Село Архангельское)։
Տեղակայված է Կումա գետի աջ ափին՝ Ստավրոպոլից 173 կմ դեպի արևելք, Բուդյոննովսկից 18 կմ դեպի հարավ, հարում է «Կոչուբեյ — Զելենոկումսկ — Մինվոդի» դաշնային նշանակության ճանապարհին։
Տնտեսությունն զբաղվում է հացահատիկի մշակությամբ, պտղաբուծությամբ, անասնապահությամբ, թռչնաբուծությամբ։ Ունի միջնակարգ և ութամյա դպրոցներ, 2 ակումբ, 2 գրադարան, հիվանդանոց, բուժկայան, դեղատուն, կենցաղսպասարկման կոմբինատ։ Գյուղը հիմնադրել են գնչուները 1828 թվականին։ Հայերը եկել են 1916 թվականին Անդրկովկասից։
Բնակչությունը 2016 թվականին գրանցված տվյալներով կազմում էր 4884 մարդ։

Ազգային կազմը2010 թվականի մարդահամարի արդյունքներով այստեղ բնակվում են հետևյալ ազգությունները․


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կրասնոգվարդեյսկոե գյուղը տեղագրական քարտեզների վրա (ռուս.)
Չամլիջա

Չամլիջա, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Հարթաքանդակ

Հարթաքանդակ կամ բարելիեֆ (ֆր.՝ bas-relief, bas - ցածր և ֆր.՝ relief - ռելիեֆ, ուռուցիկություն), քանդակագործության տեսակ, ցածր քանդակ, ռելիեֆ, որի ուռուցիկ պատկերը իր ծավալի կեսից ավելի դուրս չի ցցված ֆոնի հարթությունից։ Որպես հարդարման տեսակ կերպարային և զարդանախշ հարթաքանդակները մեծ տարածում ունեն ճարտարապետական շինություններում և դեկորատիվ-կիրառական արվեստում։ Հարթաքանդակային պատկերներով են պատում նաև հուշարձանների պատվանդանները, կոթողները, խաչքարերը, հուշատախտակները, դրամները, մեդալները, գեմմաները։
Ինչպես Միջնադարյան Հայաստանում, այնպես էլ ժամանակակից հայ քանդակագործության և ճարտարապետության մեջ հարթաքանդակները մեծ կիրառում ունեն։


== Արա Հարությունյան ==
Քանդակագործ Արա Հարությունյանը (1928-1999) առաջիններից է, ով վերականգնեց միջնադարի հայկական ճարտարապետա-քանդակային համալիրների ավանդույթները և ստեղծեց հարթաքանդակի իր վառ ու ինքնատիպ ոճը։ 1962 թվականին Արա Հարությունյանը ձևավորում է  Երևանի Գինու գործարանի հյուսիսային ճակատը՝ «Պայքար առյուծի հետ» և «Աղվեսներ» հարթաքանդակները։
1968-1969 թվականներին Արա Հարությունյանը քանդակազարդում է Էրեբունի թանգարանի շենքը (գլխավոր ճակատամուտք՝ «Արգիշտի թագավորը և քաղաքի հիմնադիրները», հարավային ճակատամուտքը՝ «Առյուծաորս», հյուսիսային ճակատամուտք՝ «Խալդ աստվածը»)։ Թանգարանի քանդակային ձևավորումը հնագույն Ուրարտու պետության պատմությունն է՝ ներկայացված պլաստիկ արտահայտչամիջոցներով։ Էրեբունի թանգարանի քանդակազարդման համար 1970 թվականին Արա Հարությունյանն արժանացավ ԽՍՀՄ Ճարտարապետների միության դիպլոմի։
1966-1967 թվականներին Արա Հարությունյանը ստեղծում է Գ. Սունդուկյանի անվան հայկական  ակադեմիական դրամատիկական թատրոնի քանդակային համալիրը, որտեղ ներկայացված է հայ թատրոնի գրեթե 2000-ամյա պատմությունը։ Խորհրդային Հայաստանում այս քանդակային համալիրը առաջին խոշոր կառույցներից էր, որտեղ  միահյուսված էին  դեկորատիվ քանդակն ու ճարտարապետությունը։ Այն բաղկացած է թատրոնի ճակատամուտքից, Գ. Սունդուկյանի արձանից (1972) և «Սիրին» բարձրաքանդակից (1976):
Ճակատամուտքի հարթաքանդակների կոմպոզիցայում պատկերված են հաղթանակ ու վերածնունդ մարմնավորող կանացի ֆիգուր, դրամայի, կոմեդիայի, իմաստության դիմակներ ու հավերժական շարժման խորհրդանիշ։ Աջից վերևում պատկերված է մ.թ.ա. 53 թ. Արտաշատ քաղաքում առաջին հայկական թատրոնի հիմնադիր Արտավազդ  II թագավորը։


== Պատկերասրահ ==

		


== Տես նաև ==
Քանդակագործություն
Ճարտարապետություն


== Ծանոթագրություններ ==
Ապատեղեկատվություն

Ապատեղեկատվություն, հակառակորդին մոլորացնելու նպատակով սեփական զորքերի, նրանց խմբավորման, կազմի, սպառազինության, մարտունակության, ռազմական գործողությունների մասին կանխամտածված լուրեր տարածելու քողարկման հնարք։


== Ծանոթագրություններ ==
Փարիզի ճարտարապետություն

Փարիզը դարերի ընթացքում կերպավորվել Է տարբեր ճարտարապետական ոճերի ազդեցության ներքո, սակայն գլխավորապես համաչափ կառուցապատման ն տարածական հորինվածքների ներդաշնակ միասնության շնորհիվ, պահպանել Է գեղարվեստական ամբոդջկանաթյունը։ Տակավին միջնադարից քաղաքը, որի պատմական կորիզը Սիտե կղզին Է, կառուցապատվել Է օղաշառավղային սկզբունքով։ Հատակագծի հիմքը կազմել են՝ հյուսիսից հարավ, Սիտեով անցնող՝ Սեաստոպոլ, Ստրասբար, Սեն Միշել բուլվարների և արևելքից արևմուտք, Աենին (երկու ափերը Մեծ Փարիզում միացնում են 60-ից ավելի կամուրջ)զուգահեո՝ Աենա Անտուան, Սենա Օնորե փողոցների գծերը։ Շաոավղային մայրուղիները հատվում են բուլվարների այն օղակներով, որոնք ընկած են նախկին ամրոցապարիսպների տեղում։ Պատմականորեն Փարիզում առաջացել է 3 կենտրոն, որի շուրջն աճել ե կազմավորվել է քաղաքը՝ Աիտե կղզին (III դարից), Աենի Փարիզի աջ և ձախ ափերը։
Հենրի Աղայան

Հենրի Ծատուրի Աղայան (հունիսի 26, 1937(1937-06-26), Գանձակ, Օրդուբադի շրջան, Նախիջևանի Ինքնավար Խորհրդային Սոցիալիստական Հանրապետություն, Ադրբեջանական ԽՍՀ, ԽՍՀՄ), հայ գիտնական և հասարակական գործիչ։ Կենսաբանական գիտությունների դոկտոր (1981), պրոֆեսոր (1982)։ Ռուսաստանում սպորտային գործունեության ֆիզիոլոգիայի հիմնադիրը։ Հենրի Աղայանը բժշկագիտության միջազգային ակադեմիայի իսկական անդամ է և Ռուսաստանի հայերի միության նախագահության անդամ։
ՀՀ ԳԱԱ ակադեմիկոս Ծատուր Աղայանի որդին է։


== Կենսագրություն ==
1962 թվականին ավարտել է Մոսկվայի էներգետիկական ինստիտուտը։ 1962-1983 թթ.աշխատել է ՌԴ ԲԳԱ Բնականոն և ախտաբանական ֆիզիոլոգիայի ինստիտուտում,
1983 թվականից՝ ՌԴ ԲԳԱ և ՌԴ պետական սպորտկոմիտեի միջճյուղային լաբորատորիայի հիմնադիր-վարիչ։ «Միջազգային մարդասիրական հիմնադրամ» (1992 թվականից) կազմակերպության հիմնադիրներից, Բժշկական գիտությունների միջազգային ակադեմիայի (1997), Ռուսաստանի հայերի միության (2000), Հայերի համաշխարհային կոնգրեսի գլխավոր խորհրդի (2003) անդամ, «Կիբեռնետիկա» գիտական խորհրդի սպորտային բժշկակենսաբանության կիբեռնետիկայի հանձնաժողովի և «Արմկոնտակտ» մոսկովյան ընկերակցության նախագահ։


== Գործունեություն ==
Աշխատանքները վերաբերում են արտաքին միջավայրի տարբեր (նաև ծայրահեղ պայմաններում)՝ մարդու գործունեության հոգեշարժ, ակտիվության ձևավորման բժշկակենսաբանական մեխանիզմներին, մարդու ֆունկցիոնալ վիճակի անընդհատ ստուգման ու գործունեության ղեկավարման նոր եղանակների և էլեկտրոնային հաշվողական համալիրների մշակմանը։ Մարդու օրգանիզմը վերականգնելու, նախնական վիճակի բերելու մեթոդիկայի ստեղծումը հսկայական նշանակություն ունի առաջին հերթին «էքստրեմալ» մասնագիտությունների տեր մարդկանց (մարզիկներ, օդանավակայանի օպերատորներ և այլն) համար։ 
Մասնակցել է 1988 թվականի Սպիտակի երկրաշարժի հետևանքների վերացման աշխատանքներին, ղեկավարել է Լենինականի բժշկական ծառայությունը։1990-ական թթ. սկզբից Հենրի Աղայանի հասարակական գործունեությունը կապված է Ղարաբաղի խնդրի և Հայոց ցեղասպանության միջազգային ճանաչման հետ։ 1992 թվականին Աղայանը հիմնեց Հայագիտության մարդասիրական հիմնադրամ, որը կրում է նրա հոր՝ պատմաբան, ակադեմիկոս Ծատուր Աղայանի անունը։ Հիմնադրամի նպատակն է նյութական և գիտական օգնություն ցույց տալ Ղարաբաղի խնդրով և Հայոց ցեղասպանության միջազգային ճանաչման հարցերով զբաղվող անձանց ու կազմակերպություններին։ 1995 թվականին Մոսկվայում Հայոց ցեղասպանության 80-ամյակին նվիրված միջազգային գիտաժողովի անցկացման նպատակով հիմնադրամը մշակեց դրա նախապատրաստման եռամյա (1993-1995 թթ.) ծրագիր։ «Ցեղասպանությունը մարդկության դեմ ուղղված հանցագործություն է» գիտաժողովի ծրագրի գլխավոր օղակը 1992 թվականին Աղայանի հիմնած Քաղաքագիտության և միջազգային իրավունքի գիտահետազոտական հատուկ ինստիտուտն է հայտնի իրավաբան-միջազգայնագետ, պրոֆեսոր Յուրի Բարսեղովի գլխավորությամբ։
Ցեղասպանության միջազգային ճանաչման գործում ներդրած խոշոր ավանդի համար ՀՀ առաջին նախագահ Լևոն Տեր-Պետրոսյանը ՀՀ քաղաքացիություն շնորհեց Հենրի Աղայանին և Շառլ Ազնավուրին։


== Երկեր ==
Квантовая модель системной организации целенаправленной деятельности человека, Е., 1991


== Ծանոթագրություններ ==


== Հղումներ ==
ԱԿԱԴԵՄԻԿՈՍ ՀԵՆՐԻ ԱՂԱՅԱՆԸ 70 ՏԱՐԵԿԱՆ Է - Ազգ օրաթերթ(չաշխատող հղում)
Եվգենյա Շիմկունայտե

Եվգենիա Ֆրանցևնա Շիմկունայտե (լիտ.՝ Eugenija Šimkūnaitė, մարտի 11, 1920(1920-03-11), Նովոռոսիյսկ, Խորհրդային Ռուսաստան - հունվարի 27, 1996(1996-01-27), Վիլնյուս, Լիտվա), լիտվացի և խորհրդային դեղագործ և ազգագրագետ, դեղաբույսերի գիտակ։ Բնական գիտությունների դոկտոր։


== Կենսագրություն ==


=== Վաղ տարիներ ===
Եվգենիա Շիմկունայտեն ծնվել է 1920 թվականի փետրվարի 11-ին, Նովոռոսիյսկում։ Նրա հայրը՝ Ֆրանց Շիմկունասը, եղել է դեղագործ Լիտվայի Ինդուբակիայ գյուղից, մայրը՝ Օլգա Լեբեդևան, բուժքույր Նովոռոսիյսկից։ 1922 թվականին ընտանիքը վերադարձել է Լիտվա, և Տաուրագնայ քաղաքում Եվգենիայի հայրը բացել է իր սեփական դեղատունը։


=== Կարիերա ===
Տարրական դպրոցից հետո Եվգենիան ընդունվել է Ուտյանայի գիմնազիա, որն ավարտել է 1937 թվականին և նույն թվականին ընդունվել Մեծ Վիտովտի համալսարան, որտեղ ստացել է դեղագործի մասնագիտություն։ 1941 թվականից Կաունասում և Տաուրագնայում աշխատել է որպես դեղագործ, 1942 թվականից մինչև 1947 թվականը՝ Վիլնյուսի համալսարանին կից  դեղաբույսերի պուրակում։ 1951 թվականին մեկնել է Ղազախստան, որտեղ ՎԻԼԱՐ համակարգում զբաղվել է դեղաբույսերի հումքի պատրաստուկների մթերումների կազմակերպման տեսչական աշխատանքներով։ Վերադառնալով Լիտվա՝ նա մի քանի տարի աշխատել է Լիտվայի գիտությունների ակադեմիայի կենսաբանության ինստիտուտում, այնուհետև տեղափոխվել է Դեղատների գլխավոր վարչություն, որտեղ աշխատել է դեղաբույսերի բաժանմունքում մինչև թոշակի անցնելը։


== Գիտական գործունեություն ==
Եվգենիա Շիմկունայտեի գիտական գործունեությունը սերտորեն կապված է դեղաբույսերի հետ։ Համալսարանում սովորելու տարիներին նա օգտագործել է ցանկացած հնարավորություն առավելապես շատ բան սովորելու դրանց մասին։ Իր առաջին դիսերտացիան Շիմկունայտեն պաշտպանել է «Վալերիանի մշակույթը Լիտվական ԽՍՀ-ում» թեմայով 1951 թվականին։ Այդ աշխատանքը դարձել է առաջիններից մեկը Լիտվայի բուսական ռեսուրսների ուսումնասիրության ոլորտում։ Հետագայում նա սկսել է տեղեկություններ հավաքել մարզի բոլոր դեղաբույսերի մասին՝ միաժամանակ ուսումնասիրելով դրանք բնական պայմաններում և կատարելով դաշտային փորձեր։ Ամփոփելով հավաքված նյութը` 1951 թվականին Շիմկունայտեն պաշտպանել է «Լիտվայում դեղաբույսերի ռեսուրսների օգտագործման կենսաբանական հիմքերը» հաբիլիտացիոն աշխատանքը, որը նրա համար դարձել է իր կյանքի ամենամեծ գիտական աշխատանքը։
Բացի բուսաբանությունից, Եվգենիա Շիմկունայտեն հետաքրքրվել է նաև տեղական բանահյուսությամբ, սովորույթներով և տոներով, որոնց վերաբերյալ նա գրել է մի շարք գրքեր։ Նաև կապեր է պահպանել հնէաբանների հետ` օգնելով նրանց պեղումների ընթացքում հայտնաբերել բույսերի մնացորդները և օգտագործել ստացված տվյալները ՝ ուսումնասիրելու Լիտվայում դրանց տարածման վայրերը։
1993 թվականին Լիտվայի գիտական խորհուրդը Շիմկունայտեին շնորհել է բնական գիտությունների դոկտորի կոչում։


== Մահ ==
Եվգենիա Շիմկունայտեն մահացել է 1996 թվականի հունվարի 27-ին Վիլնյուսում։ Թաղված է Տաուրագնայում՝ ծնողների կողքին։


== Հիշատակ ==
1997 թվականին հիմնադրվել է Եվգենիա Շիմկունայտեի հիմնադրամը, որի նպատակն է օգնել երիտասարդ դեղագործներին, մասնավորապես` դեղաբույսերի և այլ բույսերի ուսումնասիրության բնագավառում։ 1998 թվականին Տաուրագնայի միջնակարգ դպրոցը կոչվել է Շիմկունայտեի անունով։


== Ծանոթագրություններ ==
Մերկուլովսկի (Շոլոխովսկի շրջան)

Մերկուլովսկի (ռուս.՝ Меркуловский), գյուղ Ռուսաստանի Ռոստովի մարզի Շոլոխովսկի շրջանում։ Մերկուլովսկի գյուղական համայնքի վարչական կենտրոնն է։
Զուտֆեն

Զուտֆեն (հոլ.՝ Zutphen ( արտասանություն)), համայնք Նիդերլանդների Խելդերլանդ մարզում։ Տարածքը 41 կմ² է, բնակչությունը՝ 46.643 (2011 թ.)։ Մեկ շնչի տարեկան միջին եկամուտը 12.600 եվրո է։
Ալբերտ Բիրշտադտ

Ալբերտ Բիրշտադտ (գերմ.՝ Albert Bierstadt, հունվարի 7, 1830(1830-01-07)[…], Զոլինգեն, Դյուսելդորֆ, Հռենոսի պրովինցիա, Պրուսիայի թագավորություն - փետրվարի 18, 1902(1902-02-18)[…], Նյու Յորք, Նյու Յորք), 19-րդ դարի ամերիկացի բնանկարիչ, Դյուսելդորֆի գեղարվեստական դպրոցի ներկայացուցիչ։ Որպես նեոռոմանտիզմի ներկայացուցիչ` Բիրշտադտը իր գործերում ներկայացրել է Վայրի արևմուտքն ու հնդկացիներին։ Եղել է նաև Հուդզոն գետի դպրոցի ներկայացուցիչ։


== Կենսագրություն ==
Ալբերտ Բիրշտադտը ծնվել է 1830 թվականին Զոլինգենում։ Նկարչի ծնունդից մեկ տարի անց նրա ընտանիքը տեղափոխվել է Ամերիկա։ Հետագայում նկարիչը ճամփորդել է Եվրոպայում, մասնավորապես Իտալիայում։ Բազմաթիվ նկարներում պատկերել է Ալպերը։
1859 թվականին ԱՄՆ-ի բանակի ինժեներական կորպուսի գիտարշավախմբի կազմում մասնակցել է երկրաբանական չափումներին և առաջին անգամ եղել Ժայռոտ լեռներում։ Գիտարշավի ժամանակ բազմաթիվ նկարներ ու դագերոտիպներ է ստեղծել, որոնք հետագայում հիմք են հանդիսացել նրա բնանկարների համար։ Իր բնանկարներում Բիրշտադտը վարպետորեն օգտագործել է լույսի ու ստվերի խաղը։
1863 թվականին քաղաքական գործիչ Ուիլյամ Բայերսի հետ, առաջիններից մեկը լինելով, հաղթահարել է Կոլորադոյում գտնվող 4348 մ բարձրությամբ լեռը, որին գրող և լրագրող Ֆիտց Հյու Լադլոուի կնոջ պատվին տվել է Ռոզալի անունը (երիտասարդ ամուսնու մահից հետո կինը շուտով ամուսնացել է Բիրշտադտի հետ)։ 1895 թվականին լեռան Ռոզալի անվանումը փոխարինվել է Էվանսով։
Նույն 1863 թվականին Նկարիչը հաղթահարել է 4287 մ բարձրությամբ մի բարձունք ևս, որն իր պատվին ստացել է Բիրշտադտ անունը։


== Աշխատանքներ ==
Որոշ ժամանակ նկարիչը մեծ հեղինակություն է վայելել. նրա նկարներից մեկը նկարչի կենդանության օրոք վաճառվել է 25.000 դոլարով։ Ավելի ուշ, սակայն, նա կորցրել է իր համբավը, ինչից հետո ուշադրությունը կենտրոնացրել է իր առավել հայտնի աշխատանքների ավելի ցածրորակ կրկնօրինակները ստեղծելու վրա։ Ալբերտ Բիրշտադտի շատ գործեր գտնվում են Հեգին թանգարանում (անգլ.՝ Haggin Museum):


== Պատկերասրահ ==

		
		
		
		
		
		
		


== Ծանոթագրություններ ==


== Արտաքին հղումներ ==
Ալբերտ Բիրշտադտի նկարները
Ալբերտ Բիրշտադտի պատկերասրահ
Լարամյան ծալքավորություն

Լարամյան ծալքավորություն, Խաղաղօվկիանոսյան ծալքավորության փուլ։ Կատարվել է վերին կավիճ–պալեոգեն սահմանային ժամանակահատվածում և խիստ արտահայտվել Ժայռոտ լեռներում (ԱՄՆ)։ 
Լարամյան ծալքավորությունը առաջացրել է միջօրեականի ուղղությամբ ձգված լեռնաշղթաներ, նպաստել ցամաքային պայմանների զարգացմանը Հյուսիսային կիսագնդում, բևեռների սառեցմանը, որն իր հերթին ազդել է ծովի և ցամաքի վրա՝ մեծ փոփոխություններ առաջ բերելով կենդանական ու բուսական աշխարհում։ Արդի պատկերացումներով Լարամյան ծալքավորությունը կատարվել է մի քանի փուլերով, ընդ որում տարբեր տեղերում՝ տարբեր ժամանակ։ Հայաստանի տարածքում Լարամյան ծալքավորությունը արտահայտվել է կավճի ժամանակաշրջանի վերջում տեղի ունեցած ռեգրեսիայով։
Ռոմենո

Ռոմենո (իտալերեն՝ Romeno), կոմունա Իտալիայում։ Տեղակայված է Տրենտինո Ալտո Ադիջե մարզի Տրենտո գավառում։
Բնակչությունը կազմում է 1342 մարդ (2008), բնակչության խտություն՝ 149 մարդ/կմ²։ Զբաղեցնում է 9 կմ² մակերես։ Փոստային ինդեքս՝ 38010։ Հեռախոսային կոդ՝ 0463։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0463 875135
Էլեկտրոնային փոստ՝ segreterio@comune.romeno.tn.it
Պաշտոնական կայք՝ http://www.comune.romeno.tn.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մաչա (Պեչորայի վտակ)

Մաչա (ռուս.՝ Мача), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պեչորա գետի ձախ ափին՝ 426 կմ հեռավորության վրա։ Գետի երկարությունը կազմում է 26 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազան՝ ը Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000078398
Կոդը ըստ հիդրոլոգիական հետազոտության (ՌԴ) — 103007839
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Վարեսինոբու

Վարեսինոբու (ճապ.՝ 割れしのぶ, կտրված տայնո), նաև (ճապ.՝ 桃割れ, կտրատված դեղձ), չամուսնացած աղջիկների ճապոնական սանրվածք, որը 20-րդ դարից ի վեր մշտապես կրում են միայն գեյշայի աշակերտուհիները։ «Վարեսինոբու» անունը կիոտոյական է, «մոմովարեն»` Տոկիոյի։


== Արտաքին տեսք ==
Վարեսինոբուի դիմային մասը նման է շիմադայի սանրվածքին։
Հետնամասում մազերը հավաքվում են մագե (ճապ.՝ 髷 մազափունջ ծոծրակի վրա) փնջի մեջ և մեջտեղից հյուսվում է  կանոկո (ճապ.՝ 鹿の子, եղնիկ) ժապավենը։ Այդ ժապավենը  «ճեղքում է» մազափունջը․ այստեղից էլ սանրվածքի անվանումը։ Կանոկան վերևի մասում ամրացված է կանոկո-դոմե քորոցով ( ճապ.՝ 鹿の子留, պահող կանոկո)։


== Գործածություն ==
Շատ քաղաքներում՝ ներառյալ Կիոտոն, վարեսինոբուն կրում են մայկոները՝ գեյշայի աշակերտները։ Ըստ կանոնների՝ վարեսինոբուն կրում են ուսուցման միայն առաջին երկու տարիների ընթացքում՝ մինչև միձուագեն։ Վարեսինոբուն զարդարված է արհեստական մետաքսե ծաղիկներից մազակալներով. առաջին տարում օգտագործվում են «շիդարե-կանզաշի» հատուկ զարդեր ծածանվող թելերով, որոնց վրա ամրացված են ծածանվող մետաքսե թերթեր։
Բացի այդ, Վարեսինոբուն զարդարված է սանրով՝ բիրականով (ճապ.՝ ビラカン ծածանվող կանջաշի), թամա կանջաշիով (ճապ.՝ 玉簪՝զարդարանք-փուչիկ) և հիրաութիով (ճապ.՝ 平打簪՝ հիրաութի կանջաշի հարթ հերակալ)։
Աշակերտուհու (միսեդասի) դեբյուտի օրը մազափնջի հետևի մասում դնում են վասի արծաթագույն թղթի շերտեր, որոնք կոչվում են միոկուրի (ճապ.՝ 見送り ուղեկցում)։

		
		


== Ծանոթագրություններ ==


== Գրականություն ==
Lesley Downer Geisha. — Edizioni Piemme, 2011. — ISBN 9788858503089
Helena Grice Asian American Fiction, History and Life Writing. — Routledge, 2012. — ISBN 9781136604850
«Блог бывшей гейши Фудзики»։ «七五三や成人式に結う日本髪として 【桃割れ】 っていう髪型があるでしょ？ 私は 髷が 【割れしのぶ】 と同じもんやと思ってたけど、専門家に言わすと微妙に違うらしいんだ。 【桃割れ】 も、江戸時代後期の町の少女が結っていたみたいだし、東京風⇒【桃割れ】 ＆ 京風⇒【割れしのぶ】 だと姉さんたちからの聞き伝えで理解してたので、調べてみてビックリ！» 
Chantella Jackson Explaining Hakuchuumu. — First Printing, 2013.
Stanley B. Burns, Elizabeth A. Burns Geisha: a photographic history, 1872-1912. — powerHouse Books, 2006.
Mitsuko T. Maiko San How to Become a Geisha. — Lulu.com, 2007. — ISBN 9781847534330
Heike Munder Markus Schinwald. — Distributed Art Pub Incorporated, 2007. — ISBN 9783905829228
Մազոն Վիչենտինո

Մազոն Վիչենտինո (իտալերեն՝ Mason Vicentino), կոմունա Իտալիայում։ Գտնվում է Վենետո մարզում՝ Վիչենցա գավառում։
Բնակչությունը կազմում է 3537 մարդ (2008), բնակչության խտություն՝ 295,74 մարդ/կմ²։ Զբաղեցնում է 11,96 կմ² մակերես։ Փոստային ինդեքս 36064։ Հեռախոսային կոդ՝ 0424։


== Ծանոթագրություններ ==
Լա Տրանկլիեր

Լա Տրանկլիեր (ֆր.՝ La Tranclière), Ֆրանսիայի համայնք, գտնվում է Ռոն-Ալպ շրջանում։ Էնի դեպարտամենտ։ Մտնում է Պոն դ՛Էն համայնքի կազմի մեջ։ Հանդիսանում է Բուրկ ան Բրեսի համայնքի օկրուգը։
Համայնքի INSEE կոդն է 01425։


== Տեղադրություն ==
Համայնքը տեղակայված է Փարիզից 380 կմ հարավ-արևելք, Լիոնից 55 կմ հյուսիս-արևելք, 11 կմ հարավ Բուրկ ան Բրեսից։
Համայնքի հյուսիսային հատվածում հոսում է ոչ այնքան մեծ Լեշեր գետը(Ֆրանսերեն)։


== Կլիմա ==
Կլիման չորային է՝ չոր ձմեռներ և տաք ամառներ։ Անձրևներ հաճախակի չեն լինում, հիմնականում ամռանը։


== Բնակչություն ==
2010 թվականի տվյալներով համայնքի բնակչությունը կազմում է 301 մարդ։ 


== Տնտեսություն ==
2010 թվականի տվյալներով 189 աշխատունակ տարիքի մարդկանցից (15-64 տարեկան) 142-ը տնտեսապես ակտիվ էին, 47-ը անգործունակ (Ակտիվության ցուցանիշը — 75,1 %, 1999 թվականին եղել է՝ 75,1 %)։ 142աշխատունակ բնակիչներից 137-ը աշխատում էին (78 տղամարդ և 59կին), անաշխատանք էին 5-ը (1 տղամարդ և 4 կին)։
47 անգործունակ մարդկանցից 16-ը աշակերտներ կամ ուսանողներ են, 22-ը թոշակառու, 9-ը անաշխատունակ էին այլ պատճառներով։


== Ծանոթագրություններ ==


== Արտաքին հղումներ ==
«Ла-Транкльер» (ֆրանսերեն)։ Ֆրանսիայի տվայլների և տնտեսական հետազոտությունների ազգային ինստիտուտ։ Վերցված է 2014-05-14 
«Ла-Транкльер» (ֆրանսերեն)։ cassini.ehess.fr։ Վերցված է 2014-05-14
Չենցի (գյուղ, Պերեսլավսկի շրջան)

Չենցի (ռուս.՝ Ченцы), գյուղ Ռուսաստանի Յարոսլավլի մարզի Պերեսլավսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կուզմինսկոե (գյուղ, Դոմոդեդովո քաղաքային օկրուգ)

Անվան այլ կիրառումների համար տե՛ս՝ ԿուզմինսկոեԿուզմինսկոե (ռուս.՝ Кузьминское), գյուղ Ռուսաստանի Մոսկվայի մարզի Դոմոդեդովո քաղաքային օկրուգի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գևին Լիզերվուդ

Գևին Լիզերվուդ (հունիսի 7, 1995(1995-06-07), Մաուի, Մաուի շրջան, Հավայի, ԱՄՆ), ամերիկացի դերասան։
2017 թվականին նկարահանվել է «Ջրային ոստիկանություն։ Հատուկ ջոկատ» հեռուստասերիալում, իսկ հետո դերակատարում է ստացել «Մեծահասակները» հեռուստասերիալում, իսկ 2018 թվականի սկսել է նկարահանվել «Չար կատակ» հեռուստասերիալում (2018-2020)։ Հայտնություն է ձեռք բերել նկարահանվելով Նեթֆլիքսի «Սաբրինայի սարսափազդու արկածները» հեռուստասերիալում՝ կատարելով Նիկոլաս Սքրեթչի դերը (2018-2020)։


== Կենսագրություն ==
Գևին Լիզերվուդը ծնվել է 1994 թվական իհունիսի 7-ին Հավայիի Մաուի քաղաքում և ունի իռլանդական արմատներ, ունի նաև անգլիական, իսպանական և հունական, ինչպես նաև ամերիկյան ծագում։
Մեծացել է Կալիֆոռնիայում, իսկ հետո 18 տարեկան հասակում տեղափոխվել է Օրեգոն։ Նա իր քրոջ՝ պարուհի Քլոյե Լիզերվուդի հետ ապրում է նույն նահանգում։ Իր մոր երկրորդ ամուսնությունից հետո նա ունի խորթ քույր՝ Սոֆիա Բալցերը։
Elle ամսագրին տված հարցազրույցի ժամանակ նա պատմում է, որ երբ չի նկարահանվում Սաբրինայի սարսափազդու արկածները հեռուստասերիալում, նա վերադառնում է տուն և այնտեղ զբաղվում է հողագործությամբ և մոշ է աճեցնում։


== Ֆիլմագրություն ==


=== Կինո ===


==== Կարճամետրաժ ====


=== Հեռուստատեսություն ===


==== Հեռուստասերիալներ ====


== Ծանոթագրություններ ==
Մաուռի

Մաուռի (էստ․՝ Mauri), գյուղ Էստոնիայի Վիրումաա նահանգի Միսսո շրջանում։
2011 թվականի տվյալներով գյուղում բնակվում էր 9 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ջուսթինե Կասա-Վուբու

Ջուսթինե Կասա-Վուբու (ֆր.՝ Justine Kasa-Vubu, ապրիլի 14, 1951(1951-04-14), Կինշասա, Բելգիա), կոնգոեցի քաղաքական գործիչ, Կոնգոյի Դեմոկրատական Հանրապետության շարժումների նախագահ։ Նա Բելգիայում Կոնգոյի Դեմոկրատական Հանրապետության դեսպանն է։


== Կենսագրություն ==
Ջուսթինե Կասա-Վուբուն ծնվել է 1951 թվականի ապրիլի 24-ին, Կոնգոյի Դեմոկրատական Հանրապետության մայրաքաղաք Կինշասա քաղաքում։
Ջուսթինեն Կոնգոյի առաջին նախագահի՝ Ժոզեֆ Կասա-Վուբուի դուստրն է։ Նա 2006 թվականին Կոնգոյում նախագահի ընտրություններում ուներ իր թեկնածությունը, որի առաջին փուլում նա ձեռք է բերել միայն 0'44 % ձայն։ 1991 թվականին նա միացավ Դեմոկրատական միությանը և Էթիեն Թշիսեկեդիի Սոցիալական աճին՝ Ջոզեֆ Մոբութուի դեմ հիմնական ընդդիմադիր կուսակցությանը։


=== Երիտասարդություն ===
Ջուսթինե Կասա-Վուբուն ինը տարեկան էի, երբ նրա հայրը դարձավ Կոնգոյի առաջին նախագահը։ 1969 թվականից, իր հոր մահից հետո, նա գնաց իր ընտանիքի մոտ Ալժիր, որից հետո էլ Շվեյցարիա, որտեղ նա վերջացրել է իր ուսումը։ Բելգիայում նա ստացավ լիցենցիատի աստիճան (դոկտորից ցածր գիտական աստիճան)։ Լուվենի կաթոլիկ համալսարանը ավարտել է բացարձակ գերազանցությամբ։


=== Աշխատանք ===
Նա աշխատել էր Ժնևում ՄԱԿ-ի գերագույն հանձնակատարի գրասենյակի փախստականների բաժնում։ Նա վերադարձավ Բելգիա՝ շարունակելու իր աշխատանքը բնական աղետների ուսումնասիրությունների համաճարակաբանության կենտրոնում և Աֆրիկայի ուսումնասիրությունների կենտրոնի՝ Բրյուսելի անվճար համալսարանում։


== Աշխատանքներ ==
Joseph Kasa-Vubu mon père : de la naissance d’une conscience nationale à l’indépendance, Bruxelles, s.n., 1985.
Kasa-Vubu et le Congo indépendant (1960-1969), Bruxelles, LeCri, 1997. ISBN 9782871061854
Douze mois chez Kabila, Bruxelles, Le Cri, 1999. ISBN 9782871062097
Sommes-nous décolonisés?, Paris-Bruxelles, Castells – Labor, 2000. ISBN 9782912587381


== Ծանոթագրություններ ==


== Արտաքին հղումներ ==
http://www.voiceofcongo.net/rdc-justine-kasa-vubu-met-en-garde-le-pgr-kabange-numbi-sur-lapplication-de-larticle-64
http://www.congonline.com/Politiq/PerJustine.htm Archived 2012-03-18 at the Wayback Machine.
https://emmanuel1ngeleka.wordpress.com/2014/05/15/justine-kasa-vubu-triste-fin-dune-femme-tres-pressee/
Պամպլոնա

Պամպլոնա (իսպ.՝ Pamplona, բասկ.՝ Iruñea Իրունյա, լատ.՝ Pompaelo, Pompelon, Pompeiopolis, Pampilona), Իսպանիայի հյուսիսում գտնվող Նավառա ինքնավար համայնքի մայրաքաղաքը, երկրի հնագույն քաղաքներից մեկը։ Գտնվում է Արևմտյան Պիրենեյների լանջին, Արգա գետի (Արագոնայի վտակի) ափին։
Մունիցիպալիտետը գտնվում է Կուենկա դե Պամպլոնա կոմարկայի (շրջանի) կազմում։
Պամպլոնայի ամենահայտնի է տոնն է Սան Ֆերմինը, որը տեղի է ունենում ամեն տարի հուլիսի 6-ից մինչև 14-ը։


== Քույր քաղաքներ ==
 Բայոննա, Ֆրանսիա (1960)
 Յամագուտի, Ճապոնիա (1980)
 Պադերբորն, Գերմանիա (1992)
 Պամպլոնա, Կոլումբիա (2001)


== Պատկերասրահ ==

		
		
		
		
		
		
		
		
		
		
		
		
		
		


== Բնակչություն ==


== Կլիմա ==
Պամպլոնայի կլիման բնորոշվում է որպես օվկիանոսային, որը Köppen climate classification-ի դասակարգմամբ ունի Cfb նիշը (որոշ ազդեցություն է գործում նաև կիսամայրցամաքային միջերկրածովյան կլիման)։


== Ծանոթագրություններ ==


== Արտաքին հղումներ ==
Պամպլոնայի պաշտոնական կայքը Archived 2011-06-12 at the Wayback Machine.
(անգլերեն)
Յուրվիլեր

Յուրվիլեր (ֆր.՝ Urvillers), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Ռիբմոն կանտոնի կազմի մեջ։ Համայնքի շրջանը՝ Սեն Կանտեն։
Համայնքի INSEE կոդը՝ 02756:


== Բնակչություն ==
2010 թվականի տվյալներով՝ համայնքի բնակչությունը կազմում է 610 մարդ։


== Տնտեսություն ==
2010 թվականին համայնքի 409 աշխատունակ (15-64 տարեկան) բնակիչներից 297-ը տնտեսապես ակտիվ էին, 112-ը՝ ոչ ակտիվ (ակտիվության ցուցանիշը կազմել է 72,6%, 1999 թվականին եղել է 72,2%)։ 297 տնտեսապես ակտիվ բնակիչներից աշխատում էին 268-ը (137 տղամարդ և 131 կին), գործազուրկ էին 29 մարդ (18 տղամարդ և 11 կին)։ 112 տնտեսապես ոչ ակտիվ բնակիչներից 33-ը եղել են աշակերտներ կամ ուսանողներ, 53-ը՝ թոշակառուներ, 26-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Յուրվիլեր (ֆր.)
Կոմմունարովկա (գյուղ, Ստարոբեշևսկի շրջան)

Անվան այլ կիրառումների համար տե՛ս՝ ԿոմմունարովկաԿոմմունարովկա (ուկրաիներեն՝ Комунарівка), գյուղ Ուկրաինայի Դոնեցկի մարզի Ստարոբեշևսկի շրջանում։
2001 թվականի տվյալներով Կոմմունարովկա գյուղում բնակվում էր 1 008 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռուժին (գյուղ, Տուրիի շրջան)

Անվան այլ կիրառումների համար տե՛ս՝ ՌուժինՌուժին (ուկրաիներեն՝ Ружин), գյուղ Ուկրաինայի Վոլինի մարզի Տուրիի շրջանում։ Հիմնադրվել է 1503 թվականին։
2001 թվականի տվյալներով Ռուժին գյուղում բնակվում էր 319 մարդ։ Բնակավայրը զբաղեցնում է 1733 կմ² տարածք։ Բնակչության խտությունը կազմում էր 184,07 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռայսթինգ

Ռայսթինգ (գերմ.՝ Raisting), կոմունա Գերմանիայի Բավարիա երկրամասում։
Ենթարկվում է Վերին Բավարիա շրջանին։ Մտնում է Վայլհայմ Շոնգաուի կազմի մեջ։ Բնակչությունը կազմում է 2235 մարդ (ըստ 2010 թվականի դեկտեմբերի 31-ի)։ Տարածքը կազմում է 21,98 կմ²։ Պաշտոնական կոդ՝ 09 1 90 144։


== Ժողովրդագրություն ==


== Պատկերասրահ ==

		
		


== Ծանոթագրություններ ==


== Արտաքին հղումներ ==
Պաշտոնական էջ
Վիլյանուևա դել Ռոսարիո

Վիլյանուևա դել Ռոսարիո (իսպ.՝ Villanueva del Rosario), մունիցիպալիտետ Իսպանիայում։ Գտնվում է Մալագա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Անտեկերա շրջանում։ Տարածքը կազմում է 45 կմ2։ Բնակչությունը՝ 3698 մարդ (2010 թվականի տվյալներով)։ Պրովինցիայի վարչական կենտրոնից գտնվում է 40 կմ հեռավորության վրա։


== Արտաքին հղումներ ==
Գլխավոր կայք Archived 2018-05-23 at the Wayback Machine.
Villanuevadelrosario.org Archived 2018-05-23 at the Wayback Machine.
Առաքել (անձնանուն)

Անվան այլ կիրառումների համար տե՛ս՝ Առաքել (այլ կիրառումներ)Առաքել, հայկական արական անուն։ Առաջացել է հայերեն առաքել՝ «ուղարկել» բայի անցյալ դերբայ առաքեալ ձևից, որը նշանակում է «ուղարկված»։ Համարվում է հունարեն άπόστολος բառի թարգմանությունը, որը գործածվում է որպես անձնանուն։ Արաբերեն rasūl բառը ևս նշանակում է «ուղարկված, առաքյալ» և գործածվում է որպես արաբական անձնանուն։
Սկսել է գործածվել 12-րդ դարից։ Հնագույն ձևն է Առաքեալ, որը կրճատմամբ դարձել է Առաքել։ Ղարաբաղում գործածվում է ավելի կրճատ ձևը՝ Քալի։


== Գործածություններ ==
Առաքել վարդապետ Անեցի, հիշած է Անիի Ծաղկաձորի աշտարակի արձանագրության մեջ։
Առաքել քահանա, համբակ գրիչ, եղել է Աստվածատուր աբեղա գրչի օգնականը Կեչառուքում։
Առաքեալ վարդապետ, միաբան Ս․ Գրիգորի վանից Դարանաղեաց գավառի։
Առաքել գրիչ, օրինակեց Ավետարանը՝ Կամախ գավառի Սիմա գյուղի Եղիվանք անապատում։
Առաքել, միաբան Կամախի Եղիվանք անապատի։
Առաքել, քահանա, գրիչ, օրինակեց Հաղպատում Եսայի և Թուղթք Պողոսի։
Առաքել քահանա Կեչրորցի, զանազան տանջանքներով նահատակվել է Կեչրորում։
Առաքել, որդի Ռոմանոսի, եղբայր Սահակ Անեցի քահանայի, որ ստացավ Գետաշենի Ավետարանը։ 1211 թվականին արդեն մահացած էր։
Առաքել, վանահայր Բագարանի ուխտին, ով նորոգեց Զաքարե ամիրսպալասարի օգնությամբ։
Առաքել, կանգնեցրել է մի խաչքար Վայոց ձորի Սայլան գյուղում։
Առաքել աբեղա Անեցի կամ Շիրակավանցի, ով 1222 թվականին Մխիթար Չեչկանց Շիրակավանեցու օգնությամբ արաբերենից թարգմանեց «Աղէկախօս» երազահանը (արաբերեն տարբերակը կոչվում է «Թուփառմուլք», որի հեղինակներն են արաբ Խալավխանը և Սուլթանը)։
Առաքել վարդապետ, արաբերենից թարգմանել է «Պղնձե քաղաք» վեպը։
Առաքել վարդապետ, ունի աղոթքներ, որոնք անցել են Կիպրիանոսի մեջ։
Առաքել վարդապետ, ունի ոտանավոր «Վասն երկոտասան կենդանակերպիցն», որ հրատարակված է Երն․ երկն․ ոտ․ գրքի վերջում։
Առաքել վանահայր Լմբատի վանից, ժամանակակից Գրիգոր արքեպիսկոպոսի՝ առաջնորդի (1215-1227) Անիի։
Առաքել պատրիարք Երուսաղեմի, հաջորդեց Աբրահամին և կառավարեց 1218-1230 թվականներին։
Առաքել Ղետրացի Տաթևի վանքից, մի զանգակ է նվիրել Սուչավայի հայոց եկեղեցուն։
Առաքել, որդի Պետրոս երեց Կատենայեցու, որ Հռոմկլայում գրեց մի Ավետարան։
Առաքել, եկել է Բուլղարիայի Թռնովա քաղաքից 1258 թվականին և քահանա է ձեռնադրվել։
Առաքել Երզնկացի, կազմարար Երզնկայում։


== Ծանոթագրություններ ==
Ջորջ Ուոլես (ֆիլմ)

«Ջորջ Ուոլես» (անգլ.՝ George Wallace), 1997 թվականին նկարահանված ամերիկյան կենսագրական դրամատիկական հեռուստաֆիլմ (մինի սերիալ) Ալաբամա նահանգի նահանգապետ Ջորջ Ուոլեսի մասին։ Ֆիլմը նկարահանվել է ըստ «Wallace: The Classic Portrait of Alabama Governor George Wallace» կենսագրության, որը մեկ տարի առաջ գրել էր Մարշալ Ֆրեդին։


== Սյուժե ==
Ֆիլմը պատմում է ամերիկացի հայտնի քաղաքական գործիչ Ջորջ Ուոլեսի (1919-1998) մասին։ Ֆիլմն ընդգրկում է նրա կյանքը սկսած 1950-ականների սկզբից մինչև 1960-ականների վերջ։ Հիմնական ուշադրությունը կենտրոնացված է նրա ռասիստական հայացքների վրա, որոնք այդ ընթացքում Ալաբամայում սպիտակ ամերիկացիների սրտով էին, սև ուսանողների՝ Ալաբամայի համալսարանում ուսում ստանալն արգելելու նրա փորձը (այսպես կոչված՝ Stand in the Schoolhouse Door), 1968 թվականին նրա թեկնածության առաջադրումը որպես նախագահ (3-րդ տեղ, 13, 5 % ձայն)։


== Դերերում ==
Գերի Սինիզ - Ջորջ Ուոլես, Ալաբամայի նահանգի նահանգապետ (1963-1967, 1971-1979 և 1983-1987), նախագահի թեկնածու (1968)
Մեռ Ուինինգեմ - Լյորլին Ուոլես, Ջորջի առաջին կինը, Ալաբամա նահանգի նահանգապետ 1967-1968 թվականներին
Անջելինա Ջոլի - Կորնելիա Ուոլես, Ջորջի երկրորդ կինը
Մարկ Վելի - Ռոբերտ Կենեդի,, արդարադատության մինիստր 1961-1963), սենատոր Նյու Յորքում (1964-1968), նախագահի թեկնածու (1968)
Ջո Դոն Բեյկեր - Ջիմ Ֆոլսոմ, Ալաբամայի նահանգապետ 1947-1951 և 1955-1959 թվականներին
Կետրին Էրբե - Ջիմի կինը
Կլարենս Ուիլիամ երրորդ - Արչի
Տերի Կինի - Բիլի Ուոտսոն
Ուիլիամ Սանդերսոն - Տի. Ուայ. Օդամ
Մարկ Ռոլստոն - Ռիկի Բրիքլ
Սկիպ Սադատ - Էլ Լինգո
Սթիվ Գարիս - Նիլ


== Հետաքրքիր փաստեր ==
Ֆիլմը նկարահանվել է Կալիֆոռնիայում, քանի որ Ալաբամայի նահանգապետը (այդ ժամանակ) Ֆոբ Ջեյմսը արգելել էր նկարահանել ֆիլմ իր նահանգում.։
Այդ գիշեր, երբ Գերի Սինիզը ստացավ «Էմմի»՝ Ուոլեսի դերը կատարելու համար, ինքը՝ Ձորջ Ուոլեսը մահացավ սրտի կաթվածից 79 տարեկան հասակում։
Տեսարաններից մեկում Կորնելիա Ուոլեսը ներկայացված է, որպես փոքր աղջիկ, ավ նստել էր իր հորեղբոր ուսերին՝ Ջիմ Ֆոլսոմի գահակալության ժամանակ (17 հունվարի 1955), սակայն իրականում նա մոտավոր 16. տարեկան էր։
Սևերի ուսումը արգելելու փորձերը Ալաբամայի համալսարանում և մահափորձը՝ ներկայացված են «Форрест Гамп» ֆիլմում։


== Մրցանակներ և անվանակարգեր ==
1997֊1998 թվականներին ֆիլմն ստացել է 17 կինոմրցանակ (այդ թվում նաև 2 «Ոսկե գլոբուս») և ներկայացվել է 20-ի։


== Ծանոթագրություններ ==


== Արտաքին հղումներ ==
«Ջորջ Ուոլես»(անգլ.) ֆիլմը Internet Movie Database կայքում
Ֆիլմը Rotten Tomatoes կայքում
Ֆիլմի մասին(չաշխատող հղում) filmannex.com կայքում (անգլ.)
Ֆիլմի մասին kinonews.ru կայքում (ռուս.)
Անջելինա Ջոլին ֆիլմի մասին 11 տարի անց YouTube
Վյազմայի շրջան

Անվան այլ կիրառումների համար տե՛ս՝ Վյազեմսկի շրջան (այլ կիրառումներ)Վյազմայի շրջան (ռուս.՝ Вяземский район), մունիցիպալ շրջան Ռուսաստանի Դաշնության Սմոլենսկի մարզում։
Ստեղծվել է 1929 թվականին։ Վարչական կենտրոնը՝ Վյազմա։


== Աշխարհագրություն ==
Շրջանի տարածքի մակերեսը կազմում է 3352,66 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 80438 մարդ։ Բնակչության խտությունը կազմում էր 23,99 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Տանիքի պողպատ

Տանիքի պողպատ, տանիքի երկաթ, ցածրածխածնային պողպատից պատրաստված բարակ թիթեղներ (0,25-2 մմ հաստությամբ), որոնք նախատեսված են հիմնականում շենքերի տանիքների, ինչպես նաև մետաղական տարայի և լայն գործածության շինվածքների պատրաստման համար։ Ժանգոտումից պահպանելու նպատակով տանիքի պողպատը հաճախ ծածկում են ցինկի բարակ շերտով (ցինկապատ տանիքի պողպատ)։ Տանիքի պողպատներ թողարկում են նաև ալիքավոր թիթեղների ձևով։
Էրիկ

Անվան այլ կիրառումների համար տե՛ս՝ Էրիկ (այլ կիրառումներ)Էրիկ, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Կատեխիզիս

Կատեխիզիս (հունարեն՝ χατήχησις-խրատ, քարոզ, հորդոր), քրիստոնեական դավանանքի համառոտ շարադրանքը։ «Կատեխիզիս» նշանակել է նաև գիրք, ձեռնարկ՝ շարադրված հարց ու պատասխանի ձևով։ Այս նշանակությամբ կատեխիզիսներ՝ «Գիրք հարցմանց», «Հարցմանց գիրք» և այլ անուններով, հայտնի են հայ մատենագիտության մեջ։ Կատեխիզիսներ ունեն կաթոլիկ, ուղղափառ, բողոքական եկեղեցիները։ Կատեխիզիսի ժանրային ձևն օգտագործվել է զանազան բնույթի աշխատություններում (օրինակ, Գրիգոր Տաթևացու «Գիրք հարցմանց»-ը)։
Կորնգան խոշոր

Կորնգան խոշոր (լատ.՝ Onobrychis major), լոբազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
50-90 սմ բարձրությամբ բազմամյա խոտաբույս է։ Տերևների երկարությունը 10-35 սմ է։ Տերևիկները երկարավուն-էլիպսաձև են, 6-11 զույգերով։ Ծաղկակիրների երկարությունը 15-30 սմ է։ Ծաղկաբույլը ունի մինչև 6-12 սմ երկարություն, բազմածաղիկ է, պտղի ժամանակ երկարացող։ Դրոշը մերկ է։ Ունդերը նստադիր են, թեթևակի տափակած, կիսակլոր, խիտ առսեղմ թավոտ, փշավոր, 7-9 մմ երկարությամբ։ Փշերի ծայրերը մանուշակագույն են։


== Տարածվածություն ==
Հայտնի է միայն Դարեղեգիսի ֆլորիստիկական շրջանում (Սելիմի լեռնանցք)։ Աճում է նաև Հարավարևելյան Անատոլիայում, Արևմտյան և Կենտրոնական Իրանում։


== Էկոլոգիա ==
Աճում է վերին լեռնային գոտում՝ ծովի մակարդակից 2200 մ բարձրության վրա, մարգագետնատափաստանում։ Ծաղկում է հունիսին, պտղաբերում՝ հուլիսին։


== Պահպանություն ==
Կրիտիկական վիճակում գտնվող տեսակ է։ Հայտնի է մեկ պոպուլյացիա։ Տարածման և բնակության շրջանների մակերեսը 10 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։
Պահպանության գործողություններ չեն իրականացվում։


== Ծանոթագրություններ ==
Արսլանյան

Արսլանյան, հայկական ազգանուն։


== Ազգանունը կրողներ ==
Արթին Հակոբի Արսլանյան (1942), պատմաբան։
Արտաշես Միքայելի Արսլանյան (1887-1915), բժիշկ։
Գ. Մ. Արսլանյան (19-րդ դար), թղթակից։
Զարեհ Պողոս Միքայելի Արսլանյան (մահ. 1915), բժիշկ։
Իսրայել Խտրշահի Արսլանյան (1875-1952), ճարտարապետ։
Լևոն Միքայելի Արսլանյան (1867-1915), բժիշկ։
Խոսրով Տիգրանի Արսլանյան (20-րդ դար), գրող։
Խտրշահ Արսլանյան (19-րդ դար), մտավորական։
Հարություն Արսլանյան (1894-1953), խմբագիր։
Հրանտ Միքայելի Արսլանյան (1886-1915), բժիշկ։
Մանուկ Արսլանյան (20-րդ դար), մտավորական։
Մելքոն Արսլանյան (20-րդ դար), լրագրող։
Սահակ Ա. Արսլանյան (1870-1915), տնտեսագետ։
Ստեփան Եղիայի Արսլանյան (1822-1901), բժշկապետ, ուսուցչապետ, զորավար, բանասեր, հասարակական-կրթական գործիչ։
Վահագն Արսլանյան (20-րդ դար), մամուլի աշխատակից։
Վահան Արսլանյան
Վահան Երվանդի Արսլանյան (1899-1968), արվեստաբան, գրականագետ։
Վահան Հարությունի Արսլանյան (1886-1972), գրող։


== Տես նաև ==
Ասլանյան


== Ծանոթագրություններ ==
Հունվարի 28

Հունվարի 28, տարվա 28-րդ օրն է։ 

Տարվա ավարտին մնում է 337 (նահանջ տարիներին՝ 338) օր


== Դեպքեր ==


== Ծնունդներ ==
1717 - Մուսթաֆա III, Օսմանյան սուլթան (մ. 1774)
1853՝
Խոսե Մարտի, կուբացի բանաստեղծ, լրագրող (մ. 1895)
Վլադիմիր Սոլովյով, ռուս փիլիսոփա, բանաստեղծ, (մ. 1900)
Ուիլյամ Բաթլեր Եյթս, իռլանդացի բանաստեղծ և դրամատուրգ
1874 - Վսևոլոդ Մեյերխոլդ, ռուսաստանցի ռեժիսոր (մ. 1940)
1885 - Վահան Տերյան, բանաստեղծ ու հասարակական գործիչ (վ. 1920)
1887 - Արթուր Ռուբինշտեյն, լեհ-ամերիկյան դաշնակահար (մ. 1982)
1892 - Արմեն Տորյան, հայ բանաստեղծ, ուսուցիչ, խմբագիր
1897 - Վալենտին Կատաև, ռուս գրող (մ. 1986)
1905 - Լյութեր Ջորջ Սիմջյան, ամերիկահայ գյուտարար (վ. 1997)
1911 - Մստիսլավ Կելդիշ, խորհրդային մաթեմատիկոս, մեխանիկ
1928 - Արարատ Հովսեփյան,քանդակագործ
1940 - Կառլոս Սլիմ, մեքսիկացի գործարար
1957 - Նիկոլա Սարկոզի, 2007-2012 թթ. Ֆրանսիայի 23-րդ նախագահը
1978 - Ջանլուիջի Բուֆֆոն, իտալացի ֆուտբոլիստ, դարպասապահ


== Մահեր ==
814 - Կառլոս Մեծ, 768-814 թվականներին ֆրանկների թագավոր
1596 - Ֆրենսիս Դրեյք, անգլիացի ծովակալ, ծովահեն (ծ. 1540)
1939 - Ուիլյամ Բաթլեր Եյթս, իրլանդացի բանաստեղծ (ծ. 1865)
1996 - Իոսիֆ Բրոդսկի, ազգությամբ հրեա, ռուս բանաստեղծ (ծ. 1940)
2002 - Աստրիդ Լինդգրեն, շվեդ նշանավոր գրող, մանկագիր, (ծ. 1907)
2008 - Բորիս Կաբուր, էստոնացի խորհրդային գրող, թարգմանիչ (ծ. 1917)


== Տոներ ==
Հայաստանի Զինված Ուժերի օր
Աստերոիդների ցանկ (65601-65700)

Աստերոիդների ցանկ (65501-65600)  • Աստերոիդների ցանկ  • Աստերոիդների ցանկ (65701-65800)
 Աստերոիդների ցանկ (65501-65600)  • Աստերոիդների ցանկ  • Աստերոիդների ցանկ (65701-65800)


== Աղբյուր ==
«Discovery Circumstances: Numbered Minor Planets (65001)-(70000)»։ www.minorplanetcenter.net
1056

1056 թվական,  նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 1056 թվականն է, 
XI դարի 56-րդ տարին։


== Դեպքեր ==


== Ծնունդներ ==


== Մահեր ==
Սորկա (Սոլոխտայի վտակ)

Սորկա (ռուս.՝ Сорка), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Սոլոխտա գետի աջ ափում՝ 37 կմ հեռավորության վրա։ Գետի երկարությունը 11 կմ է։ Ակունքը գտնվում է Մեծ ճահճում, հոսում է հարավ-արևելք եւ թափվում Սոլոխա գետ, գտնվում է Ալենկինո գյուղի մոտ։ Ափի մոտ բնակավայրեր ու վտակներ չկա։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լռության նախերգանք

Լռության նախերգանք, 2006 թվականին «Հայֆիլմ» կինոստուդիայում՝ Հայաստանի ազգային կինոկենտրոնի աջակցությամբ նկարահանված ֆիլմ։ 2006 թվականին ներկայացվել է Ոսկե ծիրան կինոփառատոնի Հայկական համայնապատկեր ծրագրում։


== Սյուժե ==
Ֆիլմը ստեղծվել է իրական դեպքի հիման վրա։ Այն պատմում է հոգեբուժարանում գտնվող հիվանդ մի կնոջ մեկ օրվա մասին։ Հիվանդը ծխելու մեծ պահանջով մոտենում է բժշկին և խնդրում մեկ ծխախոտ։ Բժիշկը այն խոստանում է՝ պայմանով, որ հիվանդը կմաքրի հիվանդանոցի բոլոր զուգարանները։ Պայմանը կատարելուց հետո հիվանդ կինը գալիս է բժշկի մոտ՝ իրեն խոստացած ծխախոտը ստանալու։ Սակայն նա ծխախոտի փոխարեն դրա դատարկ տուփն է ստանում։


== Ծանոթագրություններ ==
Լը Տատր

Լը Տատր (ֆր.՝ Le Tâtre), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 336 մարդ, բնակչության խտությունը` 54.81 մարդ/կմ²։ Բնակավայրը զբաղեցնում է 6.13 կմ² տարածք։


== Աշխարհագրություն ==
Գտնվում է Փարիզ քաղաքից 430 կմ հարավ-արևմուտք, Պուատիե քաղաքից` 140 կմ հարավ, Անգուլեմ քաղաքից` 40 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 224 աշխատունակ (15-64 տարեկան) բնակիչ, որոնցից ակտիվ էին 185-ը, իսկ ոչ ակտիվները` 39։ Ակտիվության ցուցանիշը կազմում է 82,6 %։ 185 աշխատունակ մարդկանցից աշխատել է 169 անձ (95 տղամարդ և 74 կին)։ Գործազուրկ են եղել 16 անձ (5 տղամարդ և 11 կին)։ 39 անաշխատունակներից 7-ը եղել են աշակերտներ կամ ուսանողներ, 20-ը` թոշակառուներ, իսկ 12-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մարչենկի (գյուղ, Կրասնոպոլիեի շրջան)

Անվան այլ կիրառումների համար տե՛ս՝ ՄարչենկիՄարչենկի (ուկրաիներեն՝ Марченки), գյուղ Ուկրաինայի Սումիի մարզի Կրասնոպոլիեի շրջանում։
2001 թվականի տվյալներով Մարչենկի գյուղում բնակվում էր 6 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հունվարի 31

Հունվարի 31, տարվա 31-րդ օրն է։

Տարվա ավարտին մնում է 334 (նահանջ տարիներին՝ 335) օր։


== Դեպքեր ==
1953 - Հյուսիսային ծովում տեղի ունեցած ջրհեղեղի հետևանքով զոհվեց 2551 մարդ
1968՝ աշխարհի ամենափոքր կղզի պետությունը՝ Նաուրուն, հռչակեց իր անկախությունը


== Ծնունդներ ==
1715 - Կլոդ Ադրիան Հելվեցիուս, ֆրանսիացի փիլիսոփա-մատերիալիստ (մ. 1771)։
1797 - Ֆրանց Շուբերտ, ավստրիացի կոմպոզիտոր (մ. 1828)։
1860 - Ատրպետ, հայ գրող, հասարակական գործիչ, հրատարակիչ (մ. 1937)։
1898 - Արամ Աբրահամյան, հայ ուրոլոգ (մ. 1990)։
1911 - Վանգա, բուլղարացի գուշակ (մ. 1996)։
1924 - Թենգիզ Աբուլաձե, վրացի կինոռեժիսոր (մ. 1994)։
1929 - Ռուդոլֆ Լյուդվիգ Մյոսբաուեր, գերմանացի ֆիզիկոս (մ. 2011)։
1931 - Ռաֆայել Աթոյան, նկարիչ (մ. 2014):
1931 - Էմիլ Գաբրիելյան, բժիշկ, դեղաբան (մ. 2010):
1935 - Կենձաբուրո Օէ, ճապոնացի գրող, արձակագիր։


== Մահեր ==
1965 - Ահարոն Տատուրյան, ֆրանսահայ բանաստեղծ (ծ. 1886)։
1973 - Ռագնար Ֆրիշ, տնտեսագետ (ծ. 1895)։
1994 - Աշոտ Չախոյան, հայ ազատամարտիկ, իրավագետ, գործարար (ծ. 1972)։


== Տոներ ==


== Պետական տոներ ==
Նաուրու՝ Անկախության օր
Տաքսոնոմիա

Տաքսոնոմիան (հունարենից՝ տեղավորումը ըստ կարգի + օրենք), պարզից բարդ համակարգի նպատակների և արդյունքների հիերարխիականորեն կառուցված համակարգ։ Տաքսոնոմիաների կառուցումը տալիս է մարդու գործունեության տարբեր ասպարեզների պերսպետկիվ համակարգեր՝ կոգնիտիվ, գերագրգիռ, հոգեշարժային և այլն։


== Հղումներ ==
Tree of Life
Վերխնի Զատոն

Վերխնի Զատոն (ռուս.՝ Верхний Затон), գյուղ Ռուսաստանի Վորոնեժի մարզի Գրիբանովսկի շրջանի կազմում։
Բնակչությունը վերջին գրանցված տվյալներով կազմում էր 24 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լաս Ռոսաս դե Վալդեառոյո

Լաս Ռոսաս դե Վալդեառոյո (իսպ.՝ Las Rozas de Valdearroyo), մունիցիպալիտետ և քաղաք Իսպանիայում։ Մտնում է Կանտաբրիա պրովինցիայի մեջ՝ Կանտաբրիա ինքնավար համայնքում։ Մունիցիպալիտետը գտնվում է Կամպո Լոս Վալես շրջանում։ Նրա տարածքը գրավում է 57,4 կմ², իսկ բնակչությունը կազմում է 271 մարդ 2010 թվականի մարդահամարի տվյալների համաձայն։ Վարչական կենտրոնից գտնվում է 84 հեռավորության վրա։


== Դեմոգրաֆիա ==


== Հեռավորությունը Լաս Ռոսաս դե Վալդեառոյոից ==


== Պատկերասրահ ==

		


== Ծանոթագրություններ ==


== Արտաքին հղում ==
Պաշտոնական կայք Archived 2008-05-17 at the Wayback Machine.
Ayuntamiento de Las Rozas de Valdearroyo Archived 2008-05-17 at the Wayback Machine.